NaiveNeuron/SloPal huggingface dataset:
Grendel, Gábor, podpredseda NR SR (2020-11-12):
Ďakujem, pán minister. Dávam teraz slovo spoločnej spravodajkyni z výboru pre zdravotníctvo pani poslankyni Monike Kaveckej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru.
Mačicová, Zdenka, poslankyňa NR SR (2024-06-21):
Ďakujem, pán predsedajúci. Vážený pán predsedajúci, vážené panie poslankyne, páni poslanci, dovoľte mi ako určenej spravodajkyni Výboru Národnej rady Slovenskej republiky pre ľudské práva a národnostné menšiny uviesť správu výboru k Výročnej správe o činnosti Ústavu pamäti národa za rok 2023, tlač 307. Podpredseda Národnej rady Slovenskej republiky svojím rozhodnutím č. 357 z 28. mája 2024 pridelil predmetný návrh na prerokovanie Výboru Národnej rady Slovenskej republiky pre ľudské práva a národnostné menšiny s tým, že ako gestorský výbor podá v stanovenej lehote Národnej rade Slovenskej republiky správu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky. Výbor Národnej rady Slovenskej republiky pre ľudské práva a národnostné menšiny o danej tlači rokoval na svojej 18. schôdzi dňa 19. júna 2024 a prijal uznesenie, ktorým predmetnú správu zobral na vedomie, a rovnaký postup odporučil i Národnej rade Slovenskej republiky. Výbor Národnej rady Slovenskej republiky pre ľudské práva a národnostné menšiny ako gestorský výbor k danej správe rokoval dňa 19. júna 2024, pričom plénu Národnej rady Slovenskej republiky odporučil zobrať Výročnú správu Ústavu pamäti národa za rok 2023 na vedomie a prijal uznesenie, ktorým schválil správu o prerokovaní uvedeného materiálu a poveril mňa ako spravodajkyňu výboru vystúpiť na schôdzi pléna Národnej rady Slovenskej republiky a predložiť návrh na uznesenie Národnej rade Slovenskej republiky. Pán predsedajúci, prosím, otvorte rozpravu.
P. Paška, predseda NR SR: (2009-11-04):
(Hlasovanie.) 140 prítomných, 1 bol za, 79 proti, 60 sa zdržalo. Tento bod sme neschválili.
Figeľ, Ján, podpredseda NR SR (2013-09-18):
Nech sa páči, Lucia Nicholsonová.
Vaľová, Jana, poslankyňa NR SR (2015-09-17):
Ďakujem veľmi pekne. Pán kolega Brocka, je to veľmi ušľachtilý cieľ, ktorý ste si stanovili, materskú predĺžiť do šesť rokov. Ja vám chcem povedať, ako sú na tom možno niektoré krajiny Európskej únie, ako je na tom Slovensko. Dám len jeden príklad. V Anglicku je to 52 týždňov a prídavok po dobu 39 týždňov. Ja si myslím, že naozaj takýto príspevok, ktorý zvyšujeme o 50 eur, je naozaj hodný toho, aby tie mladé rodiny sa mali lepšie. Vy keď hovoríte, že je to za málo peňazí veľa muziky, ja poviem, že vy ste urobili veľa muziky za žiadne peniaze. Však ste boli ministrom, boli ste pri vláde. A ja sa stále pýtam, lebo, viete, nech kritizuje ten, kto urobil niečo, čo teda je viac. A ja si myslím, že toto opatrenie je veľmi, veľmi správne. A myslím si, že to naozaj mladým rodinám pomôže. A, pozrime sa, ja nie som proti tomu, aby možno, ako vy hovoríte, sa ten vek zvyšoval, ale musíme brať ohľad aj na tie financie. A práve je to najlepšie na opozičných poslancoch, že oni vtedy navrhujú, aj vy ste povedali, že ste navrhli ešte predtým príspevok na cestovné. No prečo to, pán Brocka, navrhujete, keď ste v opozícii? Je to preto, že nemáte vy zodpovednosť za financie? No prečo to ste nenavrhli, keď ste boli pri vláde? Vtedy ste sa nepostavili, nepovedali svojmu ministrovi. Viete, to je populizmus. Nie to je populizmus, že príde sem minister s návrhom, že zvýši ten príspevok o 50 eur. Toto je chvályhodné, že na všetko čo tu navrhujeme, nehovoríme o populizme, ale hovoríme, že na to máme aj finančné prostriedky. Ďakujem pekne.
B. Bugár, poslanec: (2007-02-09):
Ale najprv navrhujem hlasovať o bodoch z informácií, a to spoločne o bodoch 1, 2, 3, ktoré prešli ústavnoprávnym výborom. Navrhujem hlasovať teda spoločne o bodoch 1, 2, 3 z informácií.
Paška, Pavol, predseda NR SR (2012-10-18):
Hlasujeme. (Hlasovanie.) 143 prítomných, 83 za, 38 proti, 21 sa zdržalo, 1 nehlasoval. Návrh sme schválili. Sme v treťom čítaní . Otváram rozpravu. Nemám prihlášku do rozpravy. Vyhlasujem rozpravu za skončenú. Budeme hlasovať.
Baláž, Vladimír, poslanec NR SR (2013-05-17):
Pán predseda, vyčerpali sme hlasovanie o všetkých návrhoch. Sme v treťom čítaní. Prosím, dajte, otvorte rozpravu.
Lebocký, Tibor, poslanec NR SR (2015-05-06):
Ďakujem za slovo. Vážený pán predseda, v rozprave k uvedenému návrhu zákona vystúpil jeden poslanec, pán poslanec Hlina. Teraz pristúpime k hlasovaniu o pozmeňujúcich a doplňujúcich návrhoch zo spoločnej správy. Gestorský výbor odporúča hlasovať spoločne o bodoch 1 až 17 s odporúčaním schváliť. Dajte, prosím, hlasovať.
Dostál, Ondrej, poslanec NR SR (2022-11-29):
Pozmeňujúci návrh. (Reakcie z pléna.) No, k návrhu programu... (Prerušenie vystúpenia predsedajúcim.)
Hrušovský, Pavol, podpredseda NR SR (2010-12-15):
Kľud, páni poslanci!
Šimečka, Michal, podpredseda NR SR (2023-12-14):
Ďakujem veľmi pekne. Ak teda tomu správne rozumiem, navrhujete uznesenie? (Reakcia z pléna.) Okej, dobre, tak ak vás môžem poprosiť... (Krátka pauza.) Ďakujem veľmi pekne pánovi Pročkovi aj za písomne doručený návrh, o ktorom teda by sme mali hlasovať v tom ďalšom hlasovacom bloku. A ak môžem aj tak osobne povedať, tak súhlasím s tým, čo chce, čo chce tým vyjadriť. Ďalšia faktická poznámka, pani poslankyňa Nash.
M. Fronc, poslanec: (2008-05-20):
Pán minister, prihlás sa potom do rozpravy, dobre? A tak toto sa nerobí. Poprosím ťa, aby si ma nevyrušoval, prihlás sa do rozpravy. Prihlás sa do rozpravy. Pán predseda, pán predseda, poprosil by som, aby ste upozornili pána ministra, aby neskákal do reči. Nech sa prihlási do rozpravy.
Jakab, Július, poslanec NR SR (2023-12-13):
Ďakujem veľmi pekne. Zhrnul si tak v rýchlosti v tých desiatich minútach všetky opatrenia, teda väčšinu z nich, ktoré vlastne tento zákon prináša ľuďom, alebo skôr čo im berie. Ja by som možno to trochu spojil aj s rozpočtom, pretože keď som si ho čítal, tak minimálne je teda napísaný v rozpore s bežnou praxou a teda že zahŕňa výdavky, ktoré ešte nie sú legislatívne schválené. To sú, myslím, teda myslím výdavky práve z tohto zákona, o ktorom sa bavíme, a popritom obsahuje obrovské množstvo výdavkov, 15-tisíc nových zamestnancov, nové ministerstvo, opatrenia súvisiace s politikou vlády. A zároveň akoby tie značné hospodárske škody, ktorými je argumentované pri tomto skrátenom legislatívnom konaní, z toho vyplýva, že si ich vláda spôsobuje sama a preto znova opakujem, si myslím tak konštruktívne, že nie je dôvod na skrátené legislatívne konanie a tento zákon stále vyjavuje, teda javí náznaky protiústavnosti a tiež napríklad aj ten rozpočet, keď už som pri ňom, nereflektuje výdavkové limity, čo je vlastne porušenie zákona, pri ktorom nám hrozí z plánu obnovy, že stratíme niekoľko stoviek miliónov eur. Čiže toto sú veci aj pri, pri tomto zákone, na ktoré by sme sa mali pozrieť, nad ktorými by sme mali konštruktívne uvažovať, že, že, že prečo, prečo tento zákon vlastne takto prišiel, prečo návrh rozpočtu počíta s týmto zákonom, aj keď schválený nie je, a prečo vlastne tento zákon tie značné hospodárske škody nemá vyčíslené a sanuje vlastne tie hospodárske škody, ktoré si vláda navrhla na ďalší rok sama.
Kresák, Peter, poslanec NR SR (2016-04-27):
Ďakujem pekne. Ja mám jeden procedurálny návrh, pán predsedajúci. Mám veľkú prosbu na vás, keby ste dozreli na vašich kolegov aj vedľa, čo sedia páni podpredsedovia, ale aj nad vami, začína sa tu pomerne veľká šaškáreň rukami. Ja si myslím, že už sme za tým, aby sme si ukazovali, kto má ako kedy hlasovať. Poslanci sú dospelí, rozumejú a vedia čítať. Nerobme tuto divadlo pred ľuďmi. Ďakujem pekne.
B. Bugár, podpredseda NR SR: (2005-09-23):
(Hlasovanie.) Prítomných 117, za 93, proti 6, zdržalo sa 16 poslancov, nehlasovali 2. Aj tento bod prvého návrhu pána poslanca sme schválili. Nech sa páči. I. Harna, poslanec: Teraz hlasujme o druhom pozmeňujúcom návrhu pána poslanca Vážneho a navrhujem hlasovať o ňom ako o celku jedným hlasovaním.
Kolíková, Mária, poslankyňa NR SR (2022-12-07):
Ďakujem veľmi pekne. Ja skúsim zhrnúť tú reakciu s ohľadom na všetky faktické poznámky, ktoré zazneli. No najprv k pánovi poslancovi Svrčekovi. Ja som úplne nepochopila teraz, čo vám mám k tomu povedať, že teraz však nejde o to, aké rozhodnutia kde boli prijímané na úrovni ústavných súdov, ale hádam dôležitý je výsledok. Akú právnu úpravu si v tých krajinách zaviedli. A ako som povedala, referendum alebo teda nejaký spôsob vracať sa späť k zdroju moci počas funkčného obdobia majú len v tých dvoch krajinách v rámci Európy. A teraz nie iba priestor Európskej únie, ale členské štáty Rady Európy. Tak hádam asi to by mohlo byť nejakým upozornením. A opätovne hovorím, zaiste je to aj kvôli tomu, že ten parlament musí v nejakom čase normálne fungovať a voľby sú tu na to, aby sme si pýtali od nich mandát. A vtedy sa spovedáme ľuďom. Proste tak je nastavená ústava. Tak máme brzdy vyváženej moci nastavené. A vložiť, keby sme aj o tom uvažovali, referendum, no tak hádam nebudeme spúšťať referendum krátko po voľbách. Ako to je naozaj len o tom mať permanentnú volebnú kampaň, že nemáme úprimne záujem na tom, aby tu normálne fungoval štát. Ako však isteže my máme zdroj moci. Na základe zdroja moci od ľudí my sme tu. Veď samozrejme, máme od toho odvodený mandát. Ale máme tu preto štvorročné funkčné obdobie, aby sme niečo urobili. Tak nemôžme byť v nonstopkampani. A tak ako je postavené, postavený vlastne celý návrh, je o tom, že máme byť nonstop v kampani. A keď by sme už o tom uvažovali, tak potom by to mal byť naozaj potom nejaký vymedzený priestor, keď dôjde teda k patovej situácii. Ale podľa mňa potom tú patovú situáciu máme my vyriešiť ako tí, čo ten mandát máme.
Krištúfková, Petra, poslankyňa NR SR (2020-11-03):
Hlasovali sme o všetkých pozmeňujúcich návrhoch, pán predsedajúci, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
Mikloško, Jozef, poslanec NR SR (2012-05-15):
Vážený pán predseda, vážená Národná rada, na základe súhlasu štyroch poslaneckých klubov, KDH, SDKÚ, strany MOST – HÍD a SaS navrhujem doplnenie programu tejto schôdze o bod schválenia uznesenia Národnej rady k situácii expremiérky Ukrajiny Julie Tymošenkovej. Návrh uznesenia už bol poslancom rozdaný, v prípade schválenia doplnenia programu o tento bod je vypracovaná dôvodová správa, pričom po jej prerokovaní v zahraničnom výbore sa potom materiál predloží do pléna Národnej rady.
Jurinová, Erika, podpredsedníčka NR SR (2013-09-06):
Na vaše vystúpenie je jedna faktická poznámka. Uzatváram možnosť prihlásiť sa s faktickou. Nech sa páči, pán poslanec Mikloško.
Krnáč, Kamil, poslanec NR SR (2010-08-11):
Pán poslanec, hrdo ste prehlásili, že pôžičku Grécku podporíte a ja sa neviem dočkať, sa veľmi teším na ten moment, kedy sa budete na svojich okázalých predvolebných stretnutiach rozprávať s voličmi a vysvetľovať im, ako chcete zjednať nápravu a ako prípadne, keď bude treba, požičiame aj Nemecku. A čo sa týka postoja alibistického alebo by som povedal, zbabelého, vlády, v tom zmysle, že posunula rozhodovanie na parlament, tak z pohľadu demokracie tu asi nie je čo komentovať. Ďakujem.
V. Veteška, podpredseda NR SR: (2004-05-19):
J. Ševc, poslanec: Ďakujem, pán predsedajúci. Chcem reagovať na pána kolegu Soboňu, ale obidve vystúpenia, i pána poslanca Chovanca, i pána Soboňu ma nastražili na to, že pri posudzovaní navrhovanej reformy idú do popredia viaceré momenty, ktoré ma usvedčujú, že skutočne, zdravie nemôže sa stať predmetom kúpy a predaja, teda predmetom tovarovo-peňažných vzťahov. Navrhovaná reforma je odrazom dokázať, že zisk je prvoradý, že každý musí dodržiavať zákony vlastníckych vzťahov, v tom by bolo, samozrejme, v poriadku, pokiaľ by vlastníkom všetkého bol štát. V tomto je mi je sympatické vystúpenie kolegu Soboňu, s ktorým sa stotožňujem práve preto, že je zároveň odborníkom v tejto oblasti a vie, čo je cena zdravia. Bol by som za reformu, keby zdravie bolo podľa nej bohatšie a nie drahšie, som za to, aby štát bol garantom zdravia, vytváral zdravé prostredie pre prácu, život a tvorbu hodnôt, teda pre zdravú celú spoločnosť, preto mi je sympatické vystúpenie súdruha Soboňu... (Ruch v sále. Smiech. Hlas: Pána Soboňu!) i pána Soboňu, i pána poslanca Chovanca. Ale to je už naša hantýrka, tak ďakujem.
Paška, Pavol, poslanec NR SR (2011-06-17):
Chcem vystúpiť v rozprave. Pán predseda, otvorte rozpravu k bodu, ale navrhovateľ nech...
Laurenčík, Milan, podpredseda NR SR (2022-03-18):
Ďakujem. Prosím, zaujmite miesto pre spravodajcov. Ja teraz otváram všeobecnú rozpravu, do ktorej som nedostal žiadnu písomnú prihlášku, preto sa pýtam, či sa do rozpravy niekto hlási ústne. Konštatujem, že nie. Vyhlasujem rozpravu za skončenú. Predpokladám, že keď rozprava neprebehla, ani pán navrhovateľ, ani pán spravodajca nebudú chcieť zaujať stanovisko. Takže ďakujem vám obom a prerušujem rokovanie o tomto bode programu. Vážené panie poslankyne, páni poslanci, budeme teraz pokračovať prvým čítaním o vládnom návrhu zákona o niektorých ďalších opatreniach v súvislosti so situáciou na Ukrajine . Vládny návrh zákona je uverejnený ako tlač 948. Návrh na jeho pridelenie na prerokovanie výborom je v rozhodnutí č. 982. Prosím pána ministra vnútra Slovenskej republiky, pána Romana Mikulca, aby nám vládny návrh zákona uviedol. Pán minister, nech sa páči, máte slovo.
Blanár, Juraj, podpredseda NR SR (2022-02-08):
Na vaše vystúpenie evidujem štyri faktické poznámky. Ako prvý pán poslanec Šíbl.
Matovič, Igor, poslanec NR SR (2014-03-21):
Vážená pani predsedajúca, milé kolegyne, milí kolegovia, vážený pán predkladateľ alebo zástupca predkladateľa, chcel by som vyjadriť svoj osobný názor na niečo, čo sa teda udialo týmto návrhom zákona. Ale vzhľadom na to, že to je spojená rozprava o dvoch návrhoch zákona a pod jedným som aj podpísaný, tak by som chcel vyjadriť aj svoj názor ako predkladateľ toho, by som povedal, toho panenského návrhu zákona, ktorý bol čisto iba na ochranu rodiny alebo o pridaní dvoch viet do ústavy. Zazneli tu kritické slová a mne sa zdá, že takto nejakým spôsobom polarizujeme, že teda jedni hovoria kšeft a druhí hovoria, že nie politická dohoda, a ja si osobne myslím, že ono to je jedno aj druhé. Je to politická dohoda a zároveň je to kšeft. Ak by takáto dohoda medzi KDH a SMER-om nastala po prezidentských voľbách, alebo opačne, nenastala práve pred prezidentskými voľbami, tak by to bola klasická politická dohoda. Dobre, jedni chcú niečo úprimne zrejme zmeniť, lebo jednoducho nie je žiadna kampaň, tak asi by to bolo úprimné, druhí chcú niečo úprimne zmeniť, nech je kampaň, dohodneme sa, spoločne to predložíme, však nebudeme zase z ústavy robiť trhací kalendár a nebudeme zbytočne ústavu upravovať dvomi zákonmi, keď to môžme upraviť jedným. Ale čo je, čo z tejto politickej dohody medzi KDH a SMER-om robí čistý, politický kšeft, čistú prostitúciu, je to, že sa to udialo tak, aby tento deň nastal práve dnes. Aby práve dnes, kedy je týždeň pred druhým kolom prezidentských volieb, zrazu niekto, kto šesť rokov sa cmúľa s Harabinom, zrazu niekto mal alibi a tváril sa, že jemu na súdnictve záleží a zrazu on ide súdnictvo čistiť. Tu na tom transparente máte napísanú presne pravdu o dnešnom dni a o skutku, ktorý spáchal Robert Fico. (Reakcia z pléna.) Šesť rokov... Pán Číž, nehanbím sa, nikdy sa nebudem hanbiť pomenovávať pravdu. Šesť rokov sa premiér, najmocnejší muž tejto republiky, šesť rokov sa pri každej jednej... (Prerušenie vystúpenia predsedajúcou.)
Blanár, Juraj, podpredseda NR SR (2021-09-28):
Ďakujem. Ďalší v rozprave vystúpi pán predseda hospodárskeho výboru Peter Kremský. Nech sa páči, máte slovo.
Grendel, Gábor, podpredseda NR SR (2022-05-04):
Ešte bol prihlásený pán poslanec, sťahuje, v poriadku, takže vyhlasujem rozpravu za skončenú. Želá si záverečné slovo pán navrhovateľ? Nie. Pani spravodajkyňa takisto nie. Prerušujem rokovanie o tomto bode programu. Pokračujeme druhým čítaním o návrhu... (K rečníckemu pultu pristúpila spravodajkyňa.)
Kazda, Radovan, poslanec NR SR (2022-05-04):
Ďakujem. V rozprave nevystúpil žiaden poslanec, prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh v druhom čítaní.
Šeliga, Juraj, podpredseda NR SR (2021-02-05):
Ďakujem pekne. Pán poslanec, samozrejme, pán doktor to už má pripravené, bude to uvedené v návrhu na hlasovanie, tieto zmeny, nikto na vás nechce reagovať, nikto iný nechce vystúpiť v rozprave, preto vyhlasujem rozpravu k tomuto bodu za skončenú. Ďalej pokračujeme druhým čítaním o vládnom návrhu zákona, ktorým sa mení a dopĺňa zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení neskorších predpisov a ktorým sa dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov . Je to pod tlačou 276. Spoločná správa výborov má tlač 276a. Pán minister Krajčí, nech sa páči, poprosím vás, aby ste tento návrh odôvodnil.
P. Hrušovský, predseda NR SR: (2003-05-22):
Teraz pristúpime k odpovediam na otázky poslancov položené jednotlivým pánom ministrom. Prvá pani poslankyňa Sabolová sa pýta pána ministra zdravotníctva, za ktorého bude odpovedať pán minister Kaník: „Ako chce riešiť ministerstvo sieť pre hospicovú starostlivosť?“ Pán minister, máte slovo.
Gyimesi, György, poslanec NR SR (2022-12-22):
Pán predseda, odhlasovali sme všetky podané pozmeňujúce návrhy a napriek tomu, že tento kompromis nepovažujem za dobrý a považujem ho za našu prehru... (Prerušenie vystúpenia predsedajúcim.)
Šimečka, Michal, podpredseda NR SR (2024-01-08):
Ďakujem. Pán poslanec Hajko.
Laurenčík, Milan, poslanec NR SR (2016-04-27):
Ďakujem za slovo, pán predsedajúci. Pán poslanec Simon, vo svojom príspevku ste dával otázky, že či poslanci koalície nechcú vedieť, ako dopadlo čerpanie eurofondov v minulom období. Ja si myslím, že oni to vedia, ale nechcú, aby sa o tom verejne hovorilo, aby sa občania dozvedeli, že máme napríklad zablokované platby a priamo sú ohrozované obce, ktoré čerpali eurofondy, ktoré zrealizovali projekty a ktoré teraz čakajú na preplatenie už schválených žiadostí o platbu, keď peniaze na obce nechodia, pretože vláda nedostane tieto peniaze, pretože sú zablokované. Ďakujem.
Paška, Pavol, predseda NR SR (2013-03-19):
Do záznamu, poprosím. Vyhlasujem obedňajšiu prestávku. Budeme pokračovať o 14.00 hodine. (Prerušenie rokovania o 12.00 hodine.) (Pokračovanie rokovania o 14.00 hodine.)
Daniš, Zoltán, poslanec NR SR (2013-04-16):
Ďakujem, pani predsedajúca. Pán kolega Kaník, ja nepochybujem, že sa v tejto oblasti dobre orientujete, však sa jej venujete profesionálne roky a roky, ste aj podnikateľ, len chcel by som pár poznámok. Päť opatrení, niekoľkokrát aj predrečníci ich tuná stále pertraktovali, prosím vás pekne, dotknem sa prvých dvoch. Ja súhlasím s vami, že také riešenie je, že by to v tejto situácii, ako vy navrhujete, opatrenie č. 1 – znížiť daň pre zamestnávateľov. Nuž len pred nami stojí, a to bola hlavná úloha, pred ktorou stojí naša vláda, dostať sa pod tých 3 % toho deficitu verejných financií. To je problém. Nuž tak to by si potom žiadalo, keď poviem A, znížiť dane na, vráťme sa späť na tých 19, kvantifikujme to, koľko to, prosím vás pekne, hodí a, povedzme, čo za to? Toto je riešenie. Čiže v tom je problém. Odvody. Vy dobre viete, pán Kaník, zase a zrejme aj z vašej praxe, prepáčte, nechcem sa vás dotknúť, že sa tí pracovníci, ktorí robia na odvody, skutočne zneužívala tá pozícia. Využíval ich zamestnávateľ na to prednostne, aby skutočne ušetril na tých odvodoch, aby, nuž len na druhej strane, keď tento zamestnanec príde trebárs do dôchodkového veku, tak vidíte, v akom stave sa nachádza, opäť je na krku prakticky štátu. Takže myslím si, že sa urobilo dosť aj pozitívnej roboty, že sa vyčistil tento priestor. A, samozrejme, tak ako pán Mihál, som si prečítal, nuž s tou vaničkou sa vyliali niekedy aj tí skutočne slušní dohodári. No a pokiaľ sa týka tých dôsledkov Zákonníka práce, nuž ja som roky robil, celý život prakticky v podnikovej praxi a dovoľujem si povedať, že ozaj to nemá zásadný vplyv na zamestnanosť.
Cmorej, Peter, poslanec NR SR (2021-11-11):
Pán predsedajúci, dajte, prosím, hlasovať o druhom pozmeňujúcom návrhu pani poslankyne Záborskej. Toto sú legislatívnotechnické pripomienky.
Bugár, Béla, podpredseda NR SR (2018-06-13):
Ďakujem pekne. Dávam teraz slovo spravodajcovi z navrhnutého gestorského výboru pre hospodárske záležitosti pánovi poslancovi Pamulovi, nech sa páči.
Mesterová, Zuzana, poslankyňa NR SR (2024-01-25):
Ďakujem za slovo, pán predsedajúci. Za posledné tri týždne tu zazneli všetky významné dôvody, ktoré boli dôsledne rozobraté a ktoré odôvodňujú to, že skrátené legislatívne konanie je nezákonné. Po tejto rozprave, trojtýždňovej rozprave už žiadny poslanec a poslankyňa nebude môcť povedať, že nevedel o dôsledkoch návrhu, za ktorý bude hlasovať. Sám Tibor Gašpar včera v dvojhodinovom príspevku len potvrdil to, o čom tu tri týždne rozprávame, a to že skutočným dôvodom tohto skráteného legislatívneho konania je on, Robert Fico, Robert Kaliňák a pätnásti ďalší ľudia blízki SMER-u, pretože celý jeho dvojhodinový príspevok bol len o tom, že týmito ľuďmi poukazoval na to, prečo podali tento návrh a prečo ho podali v skrátenom legislatívnom konaní. Ja ešte raz budem apelovať na všetkých poslancov a poslankyne vládnej koalície. Prosím vás, zvážte všetky dôvody, ktoré tu zazneli. Budeme dnes hlasovať o skrátenom legislatívnom konaní, nie o obsahu tohto návrhu zákona, a postavte sa k nemu tak, ako ste sľubovali na ústavu. Boj o demokraciu skončí, až keď ho vzdáme, a my ho nikdy nevzdáme, aj keď to schválite. Ďakujem. (Potlesk.)
Danko, Andrej, podpredseda NR SR (2024-01-08):
Pani poslankyňa Gažovičová.
Bugár, Béla, podpredseda NR SR (2016-04-26):
Pán poslanec Blaha.
Bugár, Béla, podpredseda NR SR (2017-02-14):
Prezentujme sa a hlasujeme. (Hlasovanie.) Prítomných 143, za 14, proti 44, zdržalo sa 84, 1 nehlasoval. Návrh sme neschválili. Prosím pani poslankyňu Soňu Gaborčákovú, aby uviedla hlasovanie k návrhu poslancov Beblavého, Macháčkovej na vydanie zákona, ktorým sa mení a dopĺňa zákon č. 448/2008 Z. z. o sociálnych službách (tlač 384). [Hlasovanie o návrhu poslancov Národnej rady Slovenskej republiky Miroslava Beblavého a Kataríny Macháčkovej na vydanie zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov , tlač 384.]
Švihura, Richard, poslanec NR SR (2011-05-24):
Ďakujem. Vážený pán predseda, v rozprave k správe nevystúpil žiaden poslanec, nikto nepredložil pozmeňujúci návrh k návrhu uznesenia pripraveného gestorským výborom, dajte preto hlasovať o tom, že Národná rada berie na vedomie Správu o stave ochrany osobných údajov za roky 2009 a 2010.
Bugár, Béla, podpredseda NR SR (2019-11-28):
Pán poslanec Zelník.
P. Hrušovský, predseda NR SR: (2004-02-03):
Nech sa páči, pán poslanec Tkáč. V. Tkáč, poslanec: Pán predseda, ospravedlňujem sa, nepožadujem hlasovanie, len po dohode s podpredsedom vlády zvolávam výbor pre sociálne veci a bývanie na 12.00 hodinu k problematike sociálno-ekonomických dopadov reforiem do miestnosti č. 245. Ospravedlňujem sa za prerušenie.
Viskupič, Marián, poslanec NR SR (2020-11-27):
Pán predsedajúci, ďakujem pekne za slovo. Dovolím si informovať členov finančného výboru, že najbližšie zasadnutie nášho výboru bude v utorok 1. 12. o 8.00 hod., takže ráno, prosím, nezabudnime. Ďakujem pekne.
Suchánek, Alan, poslanec NR SR (2019-05-13):
Marek, ja by som len chcel povedať, že onkologické ochorenie, s malusmi by to asi nešlo. Tam sa dá ísť len s bonusmi. Pretože tie onkologické ochorenia, tá liečba je tak drahá, že to sa nedá. Ak, tak uzavrieť len s bonusmi. Hovoril si o RZP, že, alebo teda o tej rýchlej zdravotnej pomoci, že by mohli niektorého toho pacienta posúdiť a nechať doma. No pokiaľ je tá sanitka bez lekára, tak oni si ani nemôžu dovoliť... (Reakcie z pléna.) No je to veľký problém, pretože, pretože keď ako aj napríklad to bolo s tým opitým niekde, keď, keď ho niekde nájdu. On nemá také vzdelanie, aby vedel posúdiť, či je len opitý, alebo bol tam ešte aj nejaký úraz. Obyčajne tam býva ešte aj nejaký oškretý nos a tak ďalej. Takže tam je veľký problém posúdiť, čo, čo môžem doniesť do nemocnice, resp. čo môžem nechať a čo musím doviesť do nemocnice, hlavne pokiaľ tam teda neni lekár. A k tomu ešte, čo si, ešte čo si povedal, že viac vzdelania tým sestrám. Ona tá sestra po tej, po tej vysokej škole, či už má bakalára alebo magistra, nevie všetko a nevie všetky špecializácie. A keď robí, tak sa ešte nakoniec ďalej musí vzdelávať, či už to je tým kreditným systémom, ale hlavne si musí robiť tú špecializáciu. A až potom sa stáva ozaj kvalitnou sestrou v tom svojom odbore a potom môže, samozrejme, pomáhať lekárovi, resp. kompetencie lekára môžu mnohé prejsť potom aj na túto sestru. Ale nielen tým, že má bakalára alebo magistra.
Laurenčík, Milan, podpredseda NR SR (2021-06-22):
S ďalšou faktickou poznámkou vystúpi pán poslanec Radovan Kazda.
Šimečka, Michal, podpredseda NR SR (2024-01-18):
Ďakujem. Pán poslanec Šmilňák.
Grendel, Gábor, podpredseda NR SR (2020-04-07):
Pani poslankyňa Marcinková.
Vaľová, Jana, poslankyňa NR SR (2019-05-16):
Ďakujem veľmi pekne. Pani kolegyňa keď rozpráva tak nádherne o tých filmoch, ako točila, určite má v mnohom pravdu, aby sa filmy teda na Slovensku točili, myslím si, že tento zákon to určite vylepšuje, ale spomínali ste aj väčšiu kontrolu, spomínali ste nezávislosť Audiovizuálneho fondu, ako vynikajúco funguje, a spomínali ste, že aj pani ministerka môže a má čo do toho povedať. Ja som sa stretla s prácou Audiovizuálneho fondu pri komunálnych voľbách, kedy Audiovizuálny fond sa miešal do politiky, a to poviem, že podporil študenta pána Cihu, budem hovoriť o vlastných skúsenostiach, ktorý natočil film o pani Radičovej, aká je úžasná, ako bola u veštici, ako má ďalej pokračovať v svojej politickej kariére, treba ju naspäť pozvať do politiky. A zrazu ten Audiovizuálny fond, ten istý mládenec natočil film o Vaľovej a zrazu dostal peniaze z Audiovizuálneho fondu, vycestoval do Spojených štátov amerických, pýtal sa pána Brainera, prečo nie je v Humennom pomenovaná škola po pánovi Brainerovi, čo už nemohla byť pomenovaná, pretože po živých sa škola nedá pomenovať. Všetci dobre vedeli, že ministerstvo školstva napísalo mestu Humennému, že neexistuje takúto školu pomenovať, aj napriek tomu sa tento film točil za peniaze Audiovizuálneho fondu, kde sa miešala politika, kde to bolo jasne točené ku komunálnym voľbám, kde financovali firmy ESET a podobne, Denník N bol ten, ktorý tento film propagoval. A poviem, čo bolo najviac zarážajúce na konci. Naozaj tú kontrolu treba. Keď skončil film o Jane Vaľovej, o ľudovej škole, čo si myslím, že je 90 % vymyslených vecí, ako sa ma niekto bojí, lebo strach sa nedá vôbec, vôbec niečím merať a už nie pani učiteľka, ktorá vystupovala dennodenne na slušnom Slovensku, už dneska v Humennom ani sviečky Kuciakovi nezapálili, lebo všetci sedia na mestskom úrade. Na konci bolo napísané, príďte voliť, voľby sú 10. novembra. To, čo je za film, ktorý podporil Audiovizuálny fond, že na konci filmu je napísané, príďte voliť, lebo voľby sú 10. novembra?! Tak ja si myslím, pani mini... (Prerušenie vystúpenia časomerom.)
Kolesár, Juraj, poslanec NR SR (2018-05-29):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Pleštinská, Zita, poslankyňa NR SR (2022-02-18):
Ďakujem. Pán minister, ďakujem ti za vyvrátenie všetkých dôvodov, ktoré navrhovatelia predkladajú v návrhu na tvoje odvolanie. Viem si predstaviť čas, ktorý tu takto trávime už štvrtýkrát pri pokuse opozície odvolať ťa, a by, by sme dokázali využiť pracovne oveľa lepšie a prínosnejšie. Za tri dni si už štvrtýkrát pripomenieme spomienku na Jána Kuciaka a jeho snúbenicu Martinu Kušnírovú, dvojicu, ktorá je svedectvom prehnitého a mafiou prepleteného systému, ktorý práve navrhovatelia tvojho odvolania v polícii zaviedli alebo ho mlčky tolerovali. 21. február 2018 je čiernym dňom v histórii Slovenskej republiky, je míľnikom nutnej zmeny mafiánskeho systému v polícii a v súdnictve. V tento deň bol brutálne zavraždený investigatívny novinár Ján Kuciak, ktorý sa už nemohol pozerať na mafiu, ktorá sa implementovala do spoločnosti. Štyri roky rodičia týchto brutálne zavraždených snúbencov žijú v traume a v nádeji v tvoju misiu, pán minister Roman Mikulec, veria, že spravodlivosť nebude ďalej slepá, že vinníci budú spravodlivo odsúdení. My sme im to sľúbili, my im do dlžíme. Pán minister, máš snáď najťažšie obdobie tvojho ministerského mandátu – pobödörovského vplyvu vo vedení polície. Verím, že väčšina vyšetrovateľov a policajtov si poctivo a zodpovedne vykonáva svoju službu občanom, a za čo im ďakujem. Nájdu sa však aj čierne ovce, to sú však nominanti tých, ktorí sa ťa snažia odvolať, a veria že sa vrátia. Verím, že aj tentokrát sa im to nepodarí a prajem ti pevné nervy v boji proti mafii, pevné nervy v budovaní spravodlivého systému v Policajnom zbore a vo vedení ministerstva vnútra. Veľmi si prajem, že mafiánsky systém, ktorý spôsobil vraždu investigatívneho novinára a jeho snúbenice, sa už nikdy nevráti.
M. Hort, podpredseda NR SR: (2010-03-04):
A tak sa pýtam, kto sa hlási ústne. Pán poslanec Petrák, pani poslankyňa Cibulková. Uzatváram možnosť prihlásiť sa do rozpravy ústne. A slovo má pán poslanec Petrák.
Zmajkovičová, Renáta, podpredsedníčka NR SR (2012-12-17):
S faktickou poznámkou jeden poslanec. Uzatváram možnosť prihlásiť sa s faktickou poznámkou. Pán poslanec Matovič.
A. Belousovová, podpredsedníčka NR SR: (2009-11-05):
Slovo má pán poslanec Lipšic.
Pellegrini, Peter, predseda NR SR (2024-01-16):
Ja som nič nepočul. Vážené panie poslankyne, vážení poslanci, najprv sa chcem spýtať, Našli sa vzadu v salóniku poslaneckom kľúče od Volkswagenu. Ak niekto nemá kľúče od auta, tak si ich potom prídite sem, prosím, vyzdvihnúť, aby ste mali ísť ako domov. Lebo salónik sa o dvadsiatej zatvára. Takže ešte raz, kľúčiky od vozidla motorového Volkswagen sú tu. Našli sa vzadu v salóniku aj s mobilným telefónom. Mobilný telefón si zobral pán Hellebrandt, kľúčiky nech sa páči, niekto druhý. (Smiech v sále.) Ak chcete, môžte si prísť zobrať, dobre? Ďalej, panie poslankyne, páni poslanci, vzhľadom na tom, že sme stále v procese hlasovania, aby sme nezabudli, my nie sme v rozprave, my sme v hlasovaní, ktorá, ktoré bolo prerušené rozpravou, všetko v poriadku, pán Dostál, už čo zas zalamujete rukami? Veď už no, už... a vzhľadom k tomu, že chceme ukončiť toto hlasovanie a celý proces a zároveň súhlasím aj s pani poslankyňou z Progresívneho Slovenska, ktorá takisto vníma, že voľba predsedu Štátnej volebnej komisie je urgentná, nakoľko už sme v procese vyhlásených volieb a ďalšie sa chystajú, v mene troch procedurá... v mene troch poslaneckých klubov za SMER – SD, HLAS a SNS – podávam procedurálny návrh, aby sme dnes rokovali aj po dvadsiatej hodine až do vyhlásenia výsledkov tajného hlasovania o návrhu na voľbu predsedu Štátnej komisie pre voľby a kontrolu financovania politických strán. Prosím, prezentujme sa a hlasujme. (Hlasovanie.) Prítomných 77 poslancov, za 77 poslancov. Budeme teraz pokračovať v rozprave s tým, že keď sa ukončí, budeme hlasovať o postúpení zákona do druhého čítania, následne o zákona ako o celku a potom pristúpime k tajnej voľbe predsedu Štátnej volebnej komisie. A zajtra od deviatej budeme ďalej pokračovať v rozprave k novele Trestného poriadku. Ďakujem veľmi pekne. Ďalší s faktickou pán poslanec Krúpa.
Krajčí, Marek, poslanec NR SR (2018-06-13):
Ďakujem pekne. Je mi ľúto, že nemohol dohovoriť kolega. Ešte chvíľku ste mohli hovoriť, by sme vám dovolili. A, áno, len ja by som chcel k tým bodom. No, pri tom, ako momentálne teraz funguje tá primárna sféra a že naozaj častokrát v niektorých odľahlých obvodoch tí praktickí lekári sú naozaj preťažení, keď majú 70, niekedy aj viac pacientov denne, a pokiaľ sa nedostane k nemu ten pacient ešte v tom jeho období, tak on naozaj potrebuje vyriešiť ten svoj zdravotný stav potom niekedy aj na tej pohotovosti. A keď tie pohotovosti nebudú k dispozícii, tak potom sa stane to, čo sme tu hovorili, že budú chodiť na, keby aspoň na urgenty, ale oni budú chodiť na ústavné pohotovostné služby do nemocníc a tam budú traumatizovať lekárov, ktorí zase sú, majú byť na službe pri lôžkach. To znamená, hovoriť teraz veľmi otvorene o tom, že sa to bude redukovať, že to nenaplním, ja mám z toho des. Ako tu je naozaj, je to teda veľký problém, ktorý sa mal riešiť systémovo, a toto naozaj je záplata, ale keby sme sa dostali až sem, tak ja osobne si myslím, že to bude veľmi náročné a pre pacientov dôjde k vážnemu obmedzeniu dostupnosti zdravotnej starostlivosti, ktorú doteraz mali. A ešte možno k tomu nedostatku lekárov. Ako aj dneska bola konferencia prezidenta slovenského z Asociácie súkromných lekárov, že je málo lekárov, ako naozaj všade vo svete to je tak, aj iné európske krajiny majú s tým problém, len si treba uvedomiť, že keď sa porovnávame s inými krajinami, tak my máme dokonca ešte 7 % nad normu, ja som to práve včera pozeral. Máme naozaj v porovnaní s inými krajinami nedostatok sestier a dosť výrazný, tam to bolo, neviem, nejak desiatky percent pod priemer a ho máme nad priemer 7 % lekárov. Takže naozaj sa treba zamýšľať nad tým, ako dobre tých lekárov v našom systéme využiť.
Gál, Gábor, minister spravodlivosti SR (2019-10-22):
Ďakujem pekne za slovo. Vážená pani poslankyňa, veľmi nerád, ja som tiež k tomu bol výslovne dokopaný, ja som to, že poďme na iné riešenie, ale keďže tých podvodov, fakt robíme osobné bankroty vo veľmi úspešnej koncepcii. Už mali sme doteraz problém s tým, že nemali sme finančné prostriedky na chod centra právnej pomoci, lebo na celý, čo mali na celý rok, to už vyčerpali do augusta. Zefektívniť sa dá práca, ale, bohužiaľ, pri tom čísle je toľko tých podvodných konaní a tých všelijakých špekulantov, že nedá sa. Kým by sme pripravili návrh a išli cez MPK, cez všetko, proste tých podvodov bude ešte viac. Proste toto je záchranná brzda, ktorú musí minister takto zatiahnuť, aby sa ten dobrý inštitút, ktorý ste vymysleli, nestal nástrojom nepoctivých ľudí na to, aby sa zbavili podvodne svojich dlhov.
Huba, Mikuláš, poslanec NR SR (2014-06-10):
Ďakujem pekne. Ja len chcem podporiť predrečníka, vychádzajúc z etymológie vlastne názvu tejto inštitúcie. Nie je tam to adjektívum ľudské práva explicitne, možnože to bola len taká legislatívna skratka, keď ten názov vznikal, ale v tomto prípade naozaj veľmi dobre využiteľná aj na tie práva nadľudské v tom dobrom slova zmysle, metaľudské lepšie, aby to nebolo zneužiteľné. To nadľudské sa používalo v iných kontextoch, bohužiaľ, a zneužívalo, ale rozumieme si asi, čo mám na mysli, že v ´90. roku, keď sa pripravovala nová československá ústava, tak slávny československý, presnejšie moravský intelektuál Ludvík Vaculík prišiel s geniálnym textom za novú ústavu alebo za inú ústavu, kde hovorí o tom, že nová ústava musí v prvom rade obsahovať práva prírody, lebo ak ich tam nezakotvíme v dostatočnom rozsahu a dostatočne dôsledne, tak naša existencia je ohrozená. Čiže, možno ak budete reagovať na tieto vystúpenia, bol by som vám vďačný aj za to, keby ste sa vyjadrili aj na túto tému, pretože sú tu iniciatívy dlhodobo, či už vychádzajú z Vaculíka alebo autonómne, ktoré hovoria aj o potrebe prípadne zriadiť ombudsmana pre prírodu, keďže príroda sa nevie brániť, sú také rigorózne právne protiargumenty, že príroda nemôže byť subjektom práva, čiže logicky by ju mal teda niekto v tomto kontexte zastupovať. Čiže je to taká Pandorina skrinka, ale myslím, že je to téma hodná 21. storočia a mali by sme sa ňou zaoberať. Ďakujem.
P. Paška, predseda NR SR: (2007-12-11):
Otváram rozpravu. Písomne prihlášku do rozpravy nemám. Preto sa pýtam, či sa chce niekto prihlásiť do rozpravy ústne. Nie. Končím možnosť prihlásiť sa do rozpravy ústne. Vyhlasujem rozpravu za skončenú. A prerušujem rokovanie o tomto bode programu. Ďakujem pekne, pán minister, pán spravodajca. Budeme pokračovať prvým čítaním o návrhu poslancov Národnej rady Slovenskej republiky Rafaela Rafaja, Jána Slotu a Jána Chrbeta na vydanie zákona, ktorým sa mení a dopĺňa zákon č. 507/2001 Z. z. o poštových službách v znení neskorších predpisov . Návrh zákona je v tlači pod číslom 491. Návrh na jeho pridelenie na prerokovanie výborom máte v mojom rozhodnutí pod číslom 479. Poprosím teraz za navrhovateľov pána poslanca Rafaela Rafaja, aby uviedol návrh zákona.
Lehotský, Tomáš, poslanec NR SR (2023-06-16):
O tomto návrhu zákona sa bude hlasovať v utorok o jedenástej.
Žiga, Peter, minister životného prostredia SR (2015-06-19):
Ďakujem pekne. Vážený pán predseda, vážené panie poslankyne, vážení páni poslanci, predkladaný návrh zákona bol vypracovaný z dôvodu potreby implementácie nariadenia Európskeho parlamentu a Rady o opatreniach na zaistenie súladu pre používateľov Nagojského protokolu o prístupe ku genetickým zdrojom a spravodlivom spoločnom využívaní prínosov vyplývajúcich z ich využívania v Únii. Nariadenie Európskej únie ustanovuje pravidlá upravujúce dodržiavanie podmienok prístupu ku genetickým zdrojom a prístupu ku tradičným poznatkom, ktoré súvisia s genetickými zdrojmi, a podmienky využívania prínosov z ich používania. Problematika v ňom obsiahnutá sa týka širokej škály používateľov a dodávateľov genetických zdrojov v mnohých odvetviach hospodárstva, ako aj v oblasti vedy a výskumu. V predloženom návrhu zákona sa upravuje pôsobnosť orgánov štátnej správy a právnických osôb zodpovedných za uplatňovanie príslušných článkov nariadenia vrátane pôsobnosti Slovenskej inšpekcie životného prostredia a stanovujú sa sankcie za porušenie povinností ustanovených v tomto nariadení Európskej únie. Ďakujem pekne, pán predseda, skončil som.
P. Paška, predseda NR SR: (2008-04-10):
(Hlasovanie.) 139 prítomných, 81 za, 34 proti, 24 sa zdržalo. Konštatujem, že sme schválili návrh uznesenia k správe o plnení úloh zahraničnej politiky Slovenskej republiky v roku 2007. Teraz pán predseda zahraničného výboru pán poslanec Zala uvedie hlasovanie o návrhu uznesenia k Zameraniu zahraničnej politiky Slovenskej republiky na rok 2008 . Je to tlač 563.
Sulík, Richard, predseda NR SR (2011-02-04):
Slovo má pán poslanec Jurčík.
Matečná, Gabriela, podpredsedníčka vlády a ministerka pôdohospodárstva a rozvoja vidieka SR (2019-11-26):
Ešte tak dve-tri minútky.
M. Belásová, poslankyňa: (2007-03-29):
Vzhľadom na šírku problematiky, ako aj dosahy jej riešenia, ktoré sa dotýkajú pôsobnosti viacerých orgánov štátnej správy, bola vytvorená už pracovná skupina zo zástupcov ministerstva spravodlivosti, ministerstva práce, sociálnych vecí a rodiny, ministerstva financií, a ako som spomenula, aj Ministerstva výstavby a regionálneho rozvoja Slovenskej republiky, ako aj samosprávy s cieľom dospieť k vzájomne prijateľnej dohode o obsahovom zameraní pripravovanej právnej úpravy. Ja len na ilustráciu poviem, že v štádiu súčasnej rozpracovanosti sa v právnej úprave v princípe navrhuje: 1. Umožniť jednostranné zvýšenie nájomného zo strany prenajímateľov v prechodnom období, cca 5 rokov po etapách až do maximálnej úrovne vo výške 5 % obstarávacej ceny bytu ročne. 2. Umožniť nájomcom spĺňajúcim vybrané kritériá požiadať o náhradný byt v určenej lehote. 3. Poskytnúť v týchto prípadoch nájomný byt prostredníctvom obcí s finančným zabezpečením cez štátny rozpočet v určenej lehote. 4. Ukončiť zo zákona starý nájom bytu v nájomných bytoch v reštituovaných domoch za zákonom vymedzených podmienok. 5. Uplatňovať v nájomnom sektore realizovanom s podporou verejných finančných zdrojov nákladové nájomné vo výške maximálne 5 % obstarávacích nákladov bytu ročne. 6. Umožniť v nájomnom sektore jednostranné úpravy zmluvne dohodnutého nájomného periodicky so zohľadnením miery inflácie. Ja by som však chcela poukázať aj na iný problém, ktorý tu vyvstáva, že na realizáciu predpokladaných potrebných opatrení je potrebné poznať, koľkých osôb, resp. bytov a domácností by sa mala pripravovaná úprava dotýkať. Keďže v súčasnosti nie sú k dispozícii ani na úrovni štátu, ani samosprávy hodnoverné údaje o počte bytov v domoch s problémovou reguláciou nájomného, čo je, samozrejme, rozhodujúce na určenie výšky verejných finančných prostriedkov potrebných na zabezpečenie náhradného bývania, je potrebné zabezpečiť ich jednorazové štatistické zisťovanie a najlepšie by to bolo prostredníctvom vlastníkov takýchto bytov, domov, čo dáva predpoklad objektívnosti zistených informácií. Preto podľa môjho názoru bude potrebné uložiť povinnosť, aby vlastníci bytov, ktorých sa dotýka regulácia nájomného, oznámili spomínané údaje na ministerstvo výstavby a regionálneho rozvoja. Potreba uloženia povinnosti vychádza z toho, že ministerstvo výstavby a regionálneho rozvoja prednedávnom v tejto súvislosti už oslovilo vlastníkov bytov. Bohužiaľ, dostali sa k nim spätne údaje len z jednej tretiny, čo, samozrejme, nedáva podklad na to, aby sa vypracovala seriózna analýza a na základe nej by sa prijali opatrenia. Na záver vás chcem, vážené kolegyne a kolegovia, požiadať o podporu návrhu zákona aj s pozmeňujúcimi návrhmi, ktoré sú uvedené v spoločnej správe, pretože naozaj si myslím, že toto, takýto prístup je, dovolím si povedať, určitým vyváženým kompromisom, kde sa dívame naozaj tak na jednu stranu, ako sú reštituenti, tak aj na druhú stranu, ako sú nájomníci bytov. Ďakujem za pozornosť.
Krajniak, Milan, minister práce, sociálnych vecí a rodiny SR (2022-10-25):
Ďakujem, pán podpredseda. Vážené dámy a páni, chcel by som oceniť nielen korektnú diskusiu teraz v rozprave k tomuto návrhu, ale aj tú diskusiu predtým. A chcel by som poprosiť kolegov z ministerstva práce, teda kolegyniam, pani riaditeľke Polakovičovej Kolesárovej a pani riaditeľke Fujdovej, ktorí dlhé mesiace, viac ako rok, tento, túto novelu pripravovali, za to, že tomu naozaj venovali veľmi adekvátnu pozornosť s tým, že poskytovali svoje konzultácie všetkým kolegom poslancom, poslankyniam, ktoré uznali za vhodné, že chcú jednoducho sa k tomuto vyjadriť. Považujem to za profesionálny prístup ľudí, ktorí pracujú pre štát a snažia sa o nájdenie najlepšieho riešenia. Ak tomu správne rozumiem, teda aj pán spravodajca potvrdil, že v tom veľkom pozmeňováku, keď to nazvem, sú zakomponované všetky tie veci, na ktorých sme sa dohodli pred dvanástimi dňami na tom veľkom stretnutí. Pochopil som to správne? Okej. Dobre. To znamená, pán poslanec Beluský tam bol tiež. Beriem to tak, že toto asi sme pripravili najlepšie ako sme vedeli, v čo najširšej zhode úplne celého politického spektra. Druhá vec je, že teda po tom budete mať pri hlasovaní dva návrhy poslancov, pána poslanca Cmoreja a pána poslanca Kremského, o tom, ako umožniť zachovanie toho jednorazového výberu. Zjednodušene to tak volám. Nemusí to byť jednorazový výber, ako povedal pán poslanec Kremský, môže to byť v trandžiach v tom jeho návrhu. Čiže z týchto dvoch pozmeňujúcich návrhov ja uprednostňujem ten pozmeňujúci návrh pána poslanca Kremského. Čiže ešte raz ďakujem za korektnú debatu a verím, že tým pádom bude môcť veľká väčšina tohto pléna túto novelu II. piliera podporiť. (Reakcia z pléna.) Osobitné hlasovanie? Aha, to je kvôli, áno, áno, že prečo? Okej. Hlasovanie bude vo štvrtok, ak som správne pochopil. A tá vec na osobitné hlasovanie je preto, lebo nevieme, že, vychádzame z toho, že je schválená tá novela I. piliera. Ale ak ju pani prezidentka nepodpíše, tak nemôžme vychádzať z toho, že tá novela je schválená. Čiže kvôli tomuto tam je, aby sme to vedeli upraviť. Dívam sa na kolegyne, je to tak, že. Dobre. Čiže správne som. Aj na pána kolegu. Ďakujem.
Grendel, Gábor, podpredseda NR SR (2020-07-23):
Pán poslanec Ferenčák.
Hlina, Alojz, poslanec NR SR (2015-05-14):
Ďakujem pekne. Pánovi Jožkovi Mikloškovi, že áno, v zásade je aj v iných krajinách, je to tak, že tie deti, dajme tomu, z dobrých rodín, z bohatých rodín, alebo proste majú určitý náskok. To tak je proste, to si nenahovárajme. Otázka stojí, jak sa s tým vysporiadame. Niektoré decko sa aj nevydarí, nepodarí, niektoré má aj, áno, možno má náskok. Ale tá zdravá, normálna spoločnosť dovolí uspieť aj niekomu, kto sa nenarodil do zlatej kolísky, a vie prečo. Lebo to je v záujme tej spoločnosti. Normálne to je v existencionálnom záujme tej spoločnosti, aby nechali vyrásť niekoho, kto proste osvieži tú krv, alebo jak by som to povedal. Veď to bol veľký spor na Harvarde, že či majú brať deti bývalých absolventov, alebo to majú otvoriť. A Harvard vtedy vyskočil, to bol kľúčový moment. Tam bola tendencia, že nie, že Harvard zostane v zásade len pre tých. Potom sa prijala koncepcia: nie, že otvoríme Harvard. A kde je Harvard? A presne o tom to je, že keď nedolejete čerstvej krvi, keď neumožníte niekomu, proste nevytvoríte tú atmosféru v tejto spoločnosti, že má to zmysel, tak tá spoločnosť skape. Aj Harvard by už nebol teraz Harvardom, keby sa neotvorili. My sme urobili presne to, tá dezilúzia, tá rezignácia je obrovská. Je úplne útrpné, ja sa to až bojím počúvať tých, rečí mladých ľudí, ako nič nemá význam. To je nebezpečné. A tie signály, aj toto je jeden zo signálov, ktorý to prepotvrdzuje, že nemá to význam. Načo to má význam? Musíš robiť u Pašku, potom ťa Paška vytiahne do toho úradu. To je presné, na to som upozorňoval, o tom som hovoril.
Beluský, Martin, poslanec NR SR (2022-10-04):
Ďakujem, pán predseda. Dajte, prosím, hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Suja, Miroslav, poslanec NR SR (2021-01-29):
Ďakujem za slovo, pán podpredseda. Ďakujem svojmu bývalému kolegovi za perfektný prednes a myslím si, že tuná nejde o žiadnu politiku, politikárčenie, ale o dobrú vec. A ja si myslím, že keby sme sa povzniesli nad toto všetko, tak tento zákon musíme podporiť. Ja osobne ho podporím a verím, že prestaneme do zdravia, zdravotníctva a ochrany detí ťahať zákon a takto isto sa zachovajú aj ostatní kolegovia. Maťo, ďakujem za tvoj prednes.
Bužo, Lukáš, poslanec NR SR (2024-04-24):
Ďakujem za slovo. Ďakujem za váš prejav, pani Kolíková, a za to, že ste správne vo svojom prejave odkryli veci, ktoré sa skrývajú za touto novelou. A osobne si myslím, že tento zákon sťažuje prácu mimovládnym organizáciám. Už pri tej činnosti, ktorú robia a nahrádzajú vlastne postavenie alebo to, čo má urobiť štát, ešte im ideme sťažovať veci. Nikto tu nepozerá na ten druhý pohľad, že ako sa na to budú pozerať vlastne tí, ktorí podporujú tieto mimovládne organizácie, že zrazu tá mimovládna organizácia dostane nálepku, že je agent a že peniaze, ktoré dostáva, musí... Vy tu pozeráte iba na jednu, jeden pohľad, ale treba sa pozrieť aj na ten druhý pohľad, že ako to ovplyvní vlastne tie organizácie, ako tí donori budú hľadieť na to, že zrazu ja mám podporovať organizáciu, ktorej štát úplne všetko chce kontrolovať a ešte dá tam tú nálepku. Čiže vy znovu zasahujete a je paradoxom, že koalícia zasahuje odkedy, od volieb vlastne zasahuje do mechanizmu štátu, ktoré sú mimoriadne dôležité, či spravodlivosť, médiá, teraz mimoriadky, či mimovládky, pardon. A k tomu, ako ste rozprávala o tom, že či chcú vystúpiť z Európskej únii, tak mne iba napadla taká poznámka, že zatiaľ nemáme ropu na Slovensku, aby sme boli sebestační, aby sme nikoho nepotrebovali. A je veľmi potrebné, zdôrazňujem, veľmi potrebné, aby mimovládne organizácie mali podporu od štátu a nie, aby sme ich ničili, aby sme ich obmedzovali a zasahovali do vecí, ktoré, do ktorých nás nie, ak máte problém s... (Prerušenie vystúpenia časomerom. Potlesk.)